b"\n_START_ARTICLE_\nAntoni Llevot Lloret\n_START_SECTION_\nBiografia\n_START_PARAGRAPH_\nEs llicenci\xc3\xa0 en belles arts a la Universitat de Barcelona i les professor de dibuix per l'Escola Superior de Belles Arts de Sant Jordi de Barcelona. Ha treballat com a professor a l'IES Joan Or\xc3\xb3 de Lleida, de 1980 a 1995 ha estat director de l'Escola Municipal de Belles Arts de Lleida i de 1995 a 2003 president del Patronat del Museu d'Art Jaume Morera de Lleida i de l'Institut Municipal de M\xc3\xbasica de Lleida._NEWLINE_Militant del PSC-PSOE fou elegit paer de Lleida a les eleccions municipals espanyoles de 1995 i 1999, sent nomenat paer de Cultura i President de la Comissi\xc3\xb3 de Cultura, Esports i Festes. De 1999 a 2003 tamb\xc3\xa9 fou diputat de la Diputaci\xc3\xb3 de Lleida, vicepresident de la comissi\xc3\xb3 de Cultura de la Federaci\xc3\xb3 de Municipis de Catalunya i membre del Consell Comarcal del Segri\xc3\xa0._NEWLINE_De febrer de 2004 a gener de 2007 fou Director dels Serveis Territorials del Departament de Cultura de la Generalitat de Catalunya a Lleida, i de febrer de 2007 a maig de 2008 director dels Serveis Territorials d'Educaci\xc3\xb3 de la Generalitat de Catalunya a Lleida. En maig de 2008 va substituir en el seu esc\xc3\xb3 Marta Camps i Torrents, escollida diputada a les eleccions al Parlament de Catalunya de 2006. De 2008 a 2010 ha estat secretari de la Mesa de la Comissi\xc3\xb3 d\xe2\x80\x99Agricultura, Ramaderia i Pesca i de la Mesa de la Comissi\xc3\xb3 de Pol\xc3\xadtica Cultural del parlament de Catalunya."